b'\n_START_ARTICLE_\nGeotermalna elektrana Svartsengi\n_START_SECTION_\nPovijest\n_START_PARAGRAPH_\nBu\xc5\xa1enje u svrhu pronalaska pare na mjestu dana\xc5\xa1njeg pogona zapo\xc4\x8delo je u studenome 1971. godine. Para temperature oko 200\xc2\xb0C prona\xc4\x91ena je na dubini od 250m. U prvoj fazi bu\xc5\xa1enja izbu\xc5\xa1ene su tri rupe dubine 400m koje su kori\xc5\xa1tene za proizvodnju tople vode u postrojenju koje je izgra\xc4\x91eno 1976. godine. 6. studenog 1976. godine po\xc4\x8dela je opskrba tople vode ku\xc4\x87ama na podru\xc4\x8dju Grindavika, a 30. prosinca 1977. godine zapo\xc4\x8dela je opskrba ku\xc4\x87a na podru\xc4\x8dju Njar\xc3\xb0v\xc3\xadka. Kogeneracijsko postrojenje za dobivanje elektri\xc4\x8dne energije i topline gra\xc4\x91eno je u etapama. Prvi blok postrojenja projektiran je i izgra\xc4\x91en u radoblju do 1977. do 1979. godine, a gradnja posljednjeg, to\xc4\x8dnije \xc5\xa1estog bloka, je zavr\xc5\xa1ena 2008. godine. Zavr\xc5\xa1etkom tog bloka omogu\xc4\x87eno je ostvarivanje dana\xc5\xa1nje nazivne snage.\n_START_SECTION_\nBlok 1\n_START_PARAGRAPH_\nBlok jedan je projektiran i izgra\xc4\x91en u razdoblju od 1977. do 1979. godine. Sastoji se od dvije AEG-ove parne turbine snage 1MW. Danas te turbine opskrbljuju elektranu s elektri\xc4\x8dnom energijom. Prva je instalirana 1978.,a druga 1979. godine. Prvi je blok nakon izgradnje isporu\xc4\x8divao i 50MW termalne energije, dok danas postrojenje isporu\xc4\x8duje samo 25MW toplinske energije.\n_START_SECTION_\nBlok 2\n_START_PARAGRAPH_\nDrugi blok je gra\xc4\x91en tijekom 1979. i 1980.godine kada je kona\xc4\x8dno pu\xc5\xa1ten u pogon. Blok se sastoji od 3 izmjenjiva\xc4\x8da topline koji isporu\xc4\x8duju 75 litara po sekundi vode temperature 125\xc2\xb0C. Navedena koli\xc4\x8dina vode ekvivalentna je snazi od 75MW toplinske energije.\n_START_SECTION_\nBlok 3\n_START_PARAGRAPH_\nBlok tri je postrojenje za proizvodnju elektri\xc4\x8dne energije koje se sastoji od 6 parnih turbina. Prosje\xc4\x8dni protok vode temperature 160\xc2\xb0C kroz turbine iznosi oko 40l/s, a maksimalni tlak pare koja dolazi na turbinu je 5 bara. Turbine koje se koriste u tre\xc4\x87em bloku izgradio je i instalirao japanski Fuji. Postrojenje je prvi put pokrenuto 20.12.1980. godine, a u pogonu je preko 90% vremena.\n_START_SECTION_\nBlok 5\n_START_PARAGRAPH_\nGradnja petog bloka zapo\xc4\x8dela je zbog prijeko potrebne rekonstrukcije prvog bloka. Proizvodnja elektri\xc4\x8dne energije u ovom bloku zapo\xc4\x8dela je 1999. godine, a proizvodnja tople vode zapo\xc4\x8dela je ve\xc4\x87 sljede\xc4\x87e godine. Nazivna snaga petog bloka je 30MW, a postrojenje je u pogonu u razdoblju od 2000. do 2006. bilo 97% vremena.\n_START_SECTION_\nBlok 6\n_START_PARAGRAPH_\n\xc5\xa0esti blok elektrane je kondenzacijsko postrojenje koje se sastoji od nekoliko jedinstvenih turbina. Njihova nazivna snaga je 30MW. Optere\xc4\x87enje turbina ovisi o potrebama grijanja okolnog prostora. \xc5\xa0esti blok nalazi se sa sjevernom dijelu elektrane Svartsengi. Navedene turbine nazvane "Octopus" dizajnirao je i izradio japanski Fuji Electric.'